Daily Post - Wicipedia

# Daily Post

### Oddi ar Wicipedia

Papur newydd dyddiol rhanbarthol yn yr iaith Saesneg ar gyfer Gogledd Cymru yw'r Daily Post. Fe'i argraffir yn ei bencadlys yng Nghyffordd Llandudno. Rob Irvine yw'r golygydd presennol. Mae'r papur yn rhan o grŵp Trinity Mirror.

Dechreuodd y Daily Post Cymreig fel argraffiad o'r Liverpool Daily Post ar gyfer gogledd Cymru, ond mae'n bapur ar wahân erbyn heddiw. Ar un adeg galwai'r papur ei hun yn "the Paper for Wales", gan gystadlu a'r Western Mail fel papur newydd dyddiol Cymreig, ond bellach ceir "North Wales' best selling newspaper" ar y mast ac mae'r papur yn canolbwyntio ar newyddion y gogledd, er bod adrannau ar gyfer newyddion cenedlaethol, Prydeinig a rhyngwladol yn ogystal.

Mae gan y papur draddodiad o gael colofnwyr dadleuol a bywiog. Yn y gorffennol ysgrifennai Iorweth Roberts ac Ivor Wynne Jones iddo. Heddiw mae'n adnabyddus am dudalennau David Banks ac Ian Parri, ill dau yn eithaf parod i godi gwrychyn ambell ddarllenydd.

Ers i'r Herald Cymraeg ddirwyn i ben fel papur wythnosol annibynnol, oherwydd problemau ariannol a chwymp cylchrediad, mae'n cael ei gyhoeddi yn wythnosol fel atodiad canol-y-papur yn y Daily Post. Mae iddo ei olygydd ei hun, sef Tudur Huws Jones ar hyn o bryd.

## [golygu] Dolen allanol

- (Saesneg) Gwefan y papur

Categorïau: Papurau newydd Cymru | Papurau newydd Saesneg | Gogledd Cymru

##### Views

- Erthygl
- Sgwrs
- Diwygiad cyfoes

##### Chwilio